文晧

文晧（），字孔暘，山西平陽府絳州垣曲縣人，軍籍，明朝政治人物。

 生平 
弘治八年（1495年）乙卯科山西鄉試第九名舉人。弘治九年（1496年）中式丙辰科會試第二百四十九名，三甲第七十五名進士。授平原縣知縣，丁内艰归。起補衡水縣，十八年（1505年）十一月擢雲南道試監察御史《明武宗毅皇帝实录卷之七》：弘治十八年十一月庚戌，擢行人馬騤、王弘、吳鉞、蕭乾元、蔣瑤、推官房瀛、羅玹、陳鍾、知縣徐禎、文晧、吳堂、馬龍、劉慶、閻睿、翟唐、李廷梧、孫迪、許立、凌相、黃昭道、柳尚義、母恩、學錄王鑒、學正汪正、教諭周廷徵俱試監察御史，禎河南道；晧、瀛雲南道；騤江西道；堂、龍、廷徵山西道；慶廣西道；睿陝西道；唐、玹、廷梧湖廣道；鑒貴州道；鍾、迪山東道；弘南京福建道；正南京江西道；立、鉞南京廣東道；相南京廣西道；乾元南京山東道；瑤南京山西道；昭道南京陝西道；尚義南京雲南道；恩南京湖廣道。，正德元年（1506年）清查辽东军储。后往南京，照刷文卷。丁父丧，除服，復補河南道。疏论南京吏部尚书張澯附逆瑾状。正德七年（1512年）十月升河南按察司副使，负责修理河道，十一年因贪污被御史于鏊弹劾。致仕家居二十年，卒《山西通志》：文皓字孔旸，垣曲人。宋潞公苗裔。家甚贫，昼鬻薪供父母，夜则乗月读书，终夕不辍。弘治丙辰进士，知平原县。著喻民诗及民情利病条约，屡折疑狱。丁内艰，上官熟其清苦，檄赙赠之，却弗受。补衡水县。清河奸民以田千顷投献徳府，居人屡奏辨，不能直，勘得其实，立返诸民。擢监察御史。清查辽东军储，疏劾布按大吏。时逆瑾用事，道臣差囘，必以贿进，皓独无。又治其私人孙恭如法，瑾衘之。屡遣人伺察，无所得。后往南京，照刷文卷。丁父丧，衰服复命，犹劾国公以下若干人。补河南道，疏论留都张尚书附逆瑾状。侍经筵劾中贵横肆，又上保民、息盗六事。并不报。出为河南副使，督理河道。令民五里内者赴工五里外者输银。工成，民不知劳。鲁山有习白莲教者，诛其首恶，馀悉散遣归农。涖任三年，再疏祈致仕。家居二十年，卒。。

 家族 
曾祖文智；祖父文普昇；父文秀，母張氏。具庆下。兄閏、昌。

参考文献

Category:弘治八年乙卯科山西鄉試舉人
Category:文姓
Category:垣曲人
Category:明朝平原縣知縣
Category:明朝衡水縣知縣
Category:明朝監察御史
Category:明朝河南按察司副使